La dama gambito (televidserio)

La dama gambito estas usona dramo de 2020, televida miniserio bazita sur la samnoma romano de Walter Tevis en 1983. Ĝi estis kreita por Netflix de Scott Frank kaj Allan Scott, kaj verkita kaj reĝisorita de la unua. Ĝi komenciĝas meze de la 1950-aj jaroj kaj daŭrigas en la 1960-aj jaroj, la rakonto temas pri orfa ŝaka mirinfano ŝia vojo al la pinto de la ŝakmondo luktante kun emociaj problemoj kiel drogaĉ- kaj alkohol-dependeco.

La dama gambito estis publikigita la 23-an de oktobro 2020. Post kvar semajnoj da spektado ĝi fariĝis la plej spektata miniserio de Netflix. Ĝi ricevis kritikistajn aplaŭdojn pro la agado de Anya Taylor-Joy kiel Beth Harmon kaj ankaŭ pro la kinematografiaj kaj produktaj valoroj. Ĝi ankaŭ ricevis pozitivan respondon de la ŝaka komunumo kaj stimulis reaperon de ĝenerala intereso pri la ludo.

 Intrigo 

La dama gambito sekvas la vivon de orfa ŝakmirinfano Beth Harmon, dum ŝia serĉo fariĝi la plej granda ŝakludanto de la mondo luktante kun emociaj problemoj kaj dependeco al drogaĉoj kaj alkoholo. La titolo de la serio rilatas al samnoma ŝaka malfermo. La rakonto komenciĝas meze de la 1950-aj jaroj kaj daŭras ĝis la 1960-aj jaroj.

La rakonto komenciĝas en Lexington, Kentukio, kie naŭjara Beth perdas sian patrinon en trafikakcidento kaj estas kondukita al orfejo, kie la gardisto de la konstruaĵo s-ro Shaibel instruas al ŝi ŝakon. Kiel kutime dum la 1950-aj jaroj, la orfejo liveras ĉiutagajn trankviligajn pilolojn al la knabinoj, kio kreas dependecon por Beth. Ŝi rapide fariĝas forta ŝakludanto pro siaj videblaj kapabloj, kiuj estas plibonigitaj per la trankviligiloj. Kelkajn jarojn poste, Beth estas adoptita de Alma Wheatley kaj ŝia edzo. Dum ŝi adaptiĝas al sia nova hejmo, Beth eniras ŝakan turniron kaj venkas malgraŭ ne havi antaŭan sperton en ŝakturniroj. Ŝi kreas amikecojn kun pluraj homoj, inkluzive de eksa ŝtata ĉampiono el Kentukio Harry Beltik, talenta sed aroganta ŝakmirinfano Benny Watts kaj ĵurnalisto, fotisto kaj kunludanto D.L. Townes. Dum Beth daŭre gajnas ludojn kaj rikoltas la financajn avantaĝojn pro sia sukceso, ŝi pli dependas je alkoholo kaj aliaj drogoj.

 Rolularo 
 Anya Taylor-Joy kiel Beth Harmon
 Isla Johnston kiel la juna Beth
 Annabeth Kelly kiel Beth (5 jaraĝa)
 Bill Camp kiel William Shaibel la gardisto de la orfejo kiu instruas ŝakon al Beth
 Marielle Heller kiel Alma Wheatley
 Thomas Brodie-Sangster kiel Benny Watts
 Moses Ingram kiel Jolene
 Harry Melling kiel Harry Beltik
 Marcin Dorocinski kiel Vasily Borgov
 Christiane Seidel kiel Helen Deardoff
 Rebecca Root kiel Lonsdale
 Jacob Fortune-Lloyd kiel Townes
 Chloe Pirrie kiel Alice Harmon
 Akemnji Ndifornyen kiel Fergusson

 Epizodoj 
 No.   2  «Interŝanĝoj» 3  «Samkolonigitaj peonoj» 4  «Mezludo» 5  «Duobla atako» 6  «Prokrastoj» 7  «Finludo»

 Referencoj 

 Eksteraj ligiloj 

  ()




Kategorio:Anglalingvaj televidaj programoj
Kategorio:Aperis en 2020
Kategorio:Usonaj televidaj serioj
Kategorio:Usonaj dramaj televidaj serioj
Kategorio:Feminismaj verkoj
Kategorio:Netflix
Kategorio:Verkoj pri ŝako
Kategorio:Verkoj pri orfoj
Kategorio:Televidaj serioj aperintaj en 2020-2029